** Zápisnica zo zasadnutia Obecného zastupiteľstva**

**vo Valaskej Dubovej konaného dňa 15.12.2014**

**Prítomní:** Podľa priloženej prezenčnej listiny

**Písanie zápisnice:**  Bc. Anna Bocková

**Navrhovatelia a overovatelia zápisnice:** Ing. Blažej Lakoštík, Mgr. Marián Jantek

Návrh programu:

1. Štátna hymna
2. Otvorenie zasadnutia obecného zastupiteľstva
3. Oboznámenie s výsledkami volieb do orgánov samosprávy obce, konaných 15.11.2014
4. Zloženie sľubu novozvoleného starostu obce Valaská Dubová
5. Zloženie sľubu poslancov novozvoleného obecného zastupiteľstva obce Valaská

Dubová

1. Určenie zapisovateľa a overovateľov zápisnice
2. Schválenie programu, ustanovujúceho zasadnutia obecného zastupiteľstva obce

Valaská Dubová

1. Príhovor novozvoleného starostu obce Valaská Dubová
2. Voľba pracovných komisií - mandátová komisia

- volebná komisia

- návrhová komisia

1. Overenie platnosti voľby starostu a poslancov a zlučiteľnosti ich funkcií
2. Voľba členov komisie na ochranu verejného záujmu pri výkone funkcie starostu obce
3. Voľba predsedov a členov komisií obecného zastupiteľstva
4. Určenie platu novozvolenému starostovi obce (§ 11 ods. 4 písm. i) zákona č. 369/1990 Zb., § 4 ods. 2 zákona č. 253/1994 Z. z. zvýši minimálny plat starostovi obce v prípade vhodného prostredia, ak nebude vhodné prostredie, určenie platu sa môže preložiť na najbližšie zasadanie obecného zastupiteľstva)
5. Zastupovanie starostu
6. Poverenie poslanca obecného zastupiteľstva na zvolávanie zasadaní obecného

zastupiteľstva

1. Vymenovanie veliteľa obecného hasičského zboru obce Valaská Dubová
2. Delegovanie zástupcov obce do Rady školy pri ZŠ s MŠ Valaská Dubová
3. Pracovný kalendár obecného zastupiteľstva a obecnej rady na I. polrok 2015
4. Diskusia
5. Návrh uznesení
6. Záver.

K BODU 1: Štátna hymna

K BODU 2: Otvorenie zasadnutia OZ

Starosta obce otvoril zasadnutie OZ privítaním novozvoleného starostu, novozvolených poslancov OZ a ostatných prítomných hostí.

K BODU 3: Oboznámenie s výsledkami volieb do orgánov samosprávy obce konaných 15.11.2014

Predsedníčka volebnej komisie p. Nikola Tomičová oboznámila prítomných s výsledkami voľby starostu a volieb do obecného zastupiteľstva.

Za starostu obce bol zvolený Igor Tulinský, KDH, s počtom platných hlasov 292.

Za poslancov do obecného zastupiteľstva boli zvolení:

Mgr. Miroslav Zajac, PhD.

JUDr. Zuzana Lúčanová

Mgr. Marián Jantek

Ing. Jozef Kendera

Mgr. Martin Kereškéni

Ing. Blažej Lakoštík

Mgr. Karol Holubčík

Predsedníčka MVK odovzdala novozvolenému starostovi a poslancom OZ osvedčenia o zvolení.

K BODU 4: Zloženie sľubu novozvoleného starostu obce Valaská Dubová

Novozvolený starosta obce Igor Tulinský zložil zákonom predpísaný sľub starostu obce do rúk doterajšieho starostu.

Doterajší starosta Ing. Jozef Fleis odovzdal novozvolenému starostovi Igorovi Tulinskému insígnie a vedenie prvého obecného zastupiteľstva.

K BODU 5: Zloženie sľubu poslancov novozvoleného obecného zastupiteľstva

Zvolení poslanci obecného zastupiteľstva zložili do rúk novozvoleného starostu zákonom predpísaný sľub poslanca OZ, čo následne potvrdili aj svojim podpisom.

Novozvolený starosta predniesol prítomným slávnostný príhovor.

K BODU 6: Určenie zapisovateľa, navrhovateľov zápisnice a overovateľov zápisnice

OZ jednomyseľne určilo za zapisovateľku Bc. Annu Bockovú,

Za navrhovateľov a overovateľov zápisnice: Ing. Blažeja Lakoštíka a Mgr. Mariána Janteka

Hlasovali za: Mgr. Holubčík, Mgr. Jantek, Ing. Kendera, Mgr.Kereškéni, Ing.Lakoštík, JUDr.Lúčanová, Mgr.Zajac

Nikto sa hlasovania nezdržal, nikto nebol proti.

K BODU 7: Schválenie programu ustanovujúceho zasadnutia obecného zastupiteľstva obce Valaská Dubová

Starosta predložil obecnému zastupiteľstvu návrh programu ustanovujúceho zasadnutia obecného zastupiteľstva s nasledovnými bodmi:

Bod č. 12: Voľba predsedov a členov komisií obecného zastupiteľstva,

Bod č.14: Zastupovanie starostu,

Bod č. 13: Určenie platu novozvolenému starostovi obce,

Bod č. 19: Diskusia,

Bod č. 20: Návrh uznesení,

Bod č. 21: Záver.

Za program ustanovujúceho zasadnutia OZ hlasovali: Mgr. Holubčík, Mgr. Jantek, Ing. Kendera, Mgr. Kereškéni, Ing. Lakoštík, JUDr. Lúčanová, Mgr. Zajac

Nikto sa hlasovania nezdržal, nikto nebol proti.

K BODU 12: Zriadenie komisií OZ, voľba predsedov a členov komisií

Starosta predložil OZ návrh na zriadenie nasledujúcich komisií OZ, voľbu predsedov a členov komisií:

1. **Komisia výstavby, územného rozvoja a životného prostredia:**

Predseda: Ing. Blažej Lakoštík

člen: JUDr. Zuzana Lúčanová

1. **Komisia pre mládež, šport a kultúru**, **cestovný ruch a školstvo**

predseda: Mgr. Karol Holubčík

1. **Finančná komisia**

predseda: Ing. Jozef Kendera

1. **Komisia pre sociálne otázky, verejný poriadok:**

predseda: Mgr. Marián Jantek

K BODU 14: Zastupovanie starostu

Starosta poveruje poslanca OZ Mgr. Miroslava Zajaca zastupovaním starostu obce.

Poslanec Mgr. Miroslav Zajac funkciu zástupcu starostu prijíma.

Hlasovali za: Mgr. Holubčík, Mgr. Jantek, Ing. Kendera, Mgr.Kereškéni, Ing.Lakoštík, JUDr.Lúčanová, Mgr. Miroslav Zajac

Nikto sa hlasovania nezdržal, nikto nebol proti.

K BODU 13: Určenie platu novozvolenému starostovi obce

Starosta odovzdal slovo zástupcovi starostu Mgr. M. Zajacovi.

Mgr. Zajac navrhuje v zmysle § 11 ods. 4 písm. i) zákona 369/1990 Zb. o obecnom zriadení v znení neskorších predpisov a § 4 ods. 2 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov navýšiť starostovi obce základný plat o 10,95% na sumu 1509,00 EUR s účinnosťou od 15.12.2014.

Hlasovali za: Mgr. Holubčík, Mgr. Jantek, Ing. Kendera, Mgr.Kereškéni, Ing.Lakoštík, JUDr.Lúčanová, Mgr.Zajac

Nikto sa hlasovania nezdržal, nikto nebol proti.

K BODU 19: Diskusia

19.1 Občan Vladimír Kišš sa pýta novozvoleného starostu  ako bude riešiť neporiadok , ktorý sa nachádza pod mostom na starej ceste vedúcej do Komjatnej.

Starosta prisľúbil odstránenie neporiadku a jeho snahou bude zabezpečiť, aby sa tam ďalší odpad nevozil.

19.2

Mgr. Holubčík sa pýta odovzdávajúceho starostu na skládku, ktorú vytvorilo Povodie Váhu (regulácia potoka v obci) na starej ceste na Brestovú.

Ing. J. Fleis informoval prítomných, že s Povodím Váhu bola uzavretá ústna dohoda na dočasnú skládku. Je potrebné osloviť Povodie Váhu, aby si prišli odpad odviesť. Ing. Fleis prisľúbil v tejto veci spoluprácu.

19.3

OZ sa zaoberalo návrhom spoplatniť parkovanie v obci pri Silvestrovskom výstupe na Veľký Choč. Nakoľko sa toto momentálne technicky nedá vyriešiť, OZ sa bude týmto zaoberať v budúcnosti.

19.4

Pani Mária Mlynáriková poukazuje na nevhodné parkovanie automobilov na verejných komunikáciách, zvlášť na hlavnej ulici, čo komplikuje dopravu hlavne v zimnom období.

O slovo požiadal Ing. Jozef Fleis. Informoval prítomných, že tento problém chcel riešiť osadením dopravnej značky Zákaz státia! Nebolo to možné, nakoľko uvedená komunikácia nie je obecná a VÚC-ka nám nedala súhlas k osadeniu dopravných značiek.

Ing. Kendera navrhuje riešiť problém parkovaním len po jednej strane komunikácie.

19.5

Mgr. Holubčík požiadal Ing. Fleisa o informácie ohľadom získanej dotácie na zateplenie KD a OcÚ.

Ing. Fleis informoval prítomných, že dňa 4. 12. 2014, teda už po voľbách, nám prišlo oznámenie z Ministerstva životného prostredia **o pridelení dotácie na stavebné úpravy KD – výmena okien, zateplenie fasád a stropov v KD, vo výške 189 804,30€ . Informoval, že bola podpísaná** zmluva s firmou,ktorá vyšla z verejnej súťaže. Zmluva  o realizácii zateplenia je zverejnená na webovej stránke našej obce.

**O tento grant sa uchádzalo 18 obcí z nášho okresu, naša obec ako jediná uspela.**

K BODU 20: Návrh uznesení

Zapisovateľka prečítala návrh uznesení z ustanovujúceho zasadnutia obecného zastupiteľstva obce Valaská Dubová.

Hlasovali za: Mgr. Holubčík, Mgr. Jantek, Ing. Kendera, Mgr.Kereškéni, Ing.Lakoštík, JUDr.Lúčanová, Mgr.Zajac

Nikto sa hlasovania nezdržal, nikto nebol proti.

K BODU 21: Záver

Novozvolený starosta poďakoval poslancom OZ a všetkým prítomným za účasť na zasadnutí a ukončil zasadnutie.

................................

Igor Tulinský

Zápisnicu napísala dňa 15.12.2014: Bc. Anna Bocková

Navrhovatelia a overovatelia zápisnice:

Ing. Blažej Lakoštík .........................................................

Mgr. Marián Jantek .........................................................